projecte-aina/catalan_government_crawling huggingface dataset:
Deixar de fumar no és gens fàcil.
La nicotina és una substància molt addictiva que causa dependència ràpidament.
Poques hores després d'interrompre'n el consum apareix la síndrome d'abstinència amb símptomes com ara irritabilitat, insomni, trastorns gastrointestinals, somnolència, mal de cap, gana o dificultats de concentració.
Aquest quadre pot allargar-se un mes i, en alguns fumadors, més temps i tot.
És possible vèncer l'addicció, però no hi ha cap fórmula màgica.
Hi ha tractaments, com els substituts de nicotina, l'homeopatia, l'acupuntura, les teràpies individuals o de grup, que poden anar bé a segons qui i a segons qui no.
Però has de saber que per a deixar de fumar cal sobretot temps, una actitud positiva i ferma i una tàctica intel·ligent.
Web educatiu on els adolescents (franja de 14 a 17 anys) poden trobar informació i reflexions que promouen l'actitud crítica davant els consums de drogues.
Pàgina de la Generalitat de Catalunya amb informació sobre la legislació actual del tabac, preguntes freqüents dels ciutadans i accés a documentació.
Trucant al telèfon 061, poden ajudar-vos a rebre un tractament personalitzat per deixar de fumar, resoldre dubtes en relació al tabac, i també recomanar-vos un centre assistencial proper.
Funciona les 24 hores del dia, els 365 dies de l'any i cobreix tot el territori de Catalunya i també es poden fer consultes en línia.
Benestar, diversió, amics, sexe...
La imatge social i publicitària associada a l'alcohol sovint és agradable i optimista.
Però ho saps, que consumir massa alcohol és tòxic per al cos?
I que pot crear-te addicció i dependència, com l'heroïna o la cocaïna?
N'ets conscient, que el consum d'alcohol va relacionat amb accidents de trànsit, baralles, pèrdua de control i disfuncions sexuals?
El consum lúdic d'alcohol i d'altres drogues (cannabis, speed, pastilles diverses, cocaïna) habitualment es fa en companyia, sobretot amb amics i amigues.
El seu ús de vegades serveix per a desinhibir-se i pot ajudar a socialitzar-se, però no seria correcte deixar-se endur per la pressió de grup i consumir allò que de veritat no es vol consumir, o abandonar-se a les quantitats que no es desitgin.
Com que totes les drogues, les legals i les il·legals, són de fàcil accés i ningú no te n'explica res sobre els seus efectes, a curt i llarg termini, seria desitjable que abans de consumir res ens prenguéssim la molèstia de conèixer-les una mica.
El consum d'alcohol és un producte molt arrelat al nostre poble, gaudeix d'una permissivitat que xoca amb els nombrosos efectes negatius que provoca a la nostra societat.
Malgrat el perjudici que el seu consum pot provocar no hi ha pràcticament cap celebració on no aparegui.
Alguna vegada t'has aturat a pensar quant alcohol beus?
Hi has d'anar amb compte, perquè potser allò que per a tu és una quantitat normal té uns efectes que ignores sobre el teu organisme i la teva capacitat de relacionar-te.
A cada persona, el consum d'alcohol l'afecta d'una manera diferent, segons el pes, el sexe (per raons fisiològiques les dones no el toleren tant) i més factors, com haver menjat abans o no, la velocitat amb què begui o la mena de beguda que consumeixi.
Prendre begudes alcohòliques pot ser agradable si es fa amb moderació, però beure massa pot ocasionar greus problemes.
Aquesta pàgina t'ofereix 2 sistemes per calcular si beus massa.
Encara que beure alcohol et faci riure i et doni espontaneïtat, també et fa minvar els reflexos, et fa perdre el sentit de la distància i la velocitat i, per tant, si condueixes hi ha més risc de tenir un accident.
L'alcohol també dificulta la pràctica del sexe i t'exposa a relacions i a embarassos no desitjats.
I encara, si beus massa pots arribar a entrar en coma etílic i fins i tot morir.
Beure alcohol molt temps crea addicció (alcoholisme) i és molt perjudicial per a la salut física i psíquica.
Web educatiu on els adolescents (franja de 14 a 17 anys) poden trobar informació i reflexions que promouen l'actitud crítica davant els consums de drogues.
LaClara.info és un projecte de l'Agència de Salut Pública de Catalunya de la Generalitat, coordinat per la Subdirecció General de Drogodependències, per potenciar la difusió dels missatges preventius relacionats amb les drogues i reduir comportaments de risc dels joves a partir dels 18 anys.
Video de prevenció de la violència de gènere en espais d'oci nocturn, editat per la Subdirecció General de Drogodepencències del Departament de Salut.
La decoració corporal ha format part de les cultures i les societats des de fa molt de temps.
Els pírcings i tatuatges poden ser elements simbòlics (per exemple, ens recorden alguna cosa) o poden tenir una raó estètica.
En el món occidental, la decoració corporal actualment és una moda molt estesa, molta gent ha pres la decisió de perforar-se o tatuar-se.
La gran varietat d'opcions que existeixen fa que tothom pugui sentir-se còmode:
• El pírcing consisteix a penjar joies i altres objectes mitjançant la perforació de la pell o qualsevol altre teixit corporal.
• El tatuatge és un dibuix o senyal per a tota la vida, que es fa introduint pigments a la pell a base de petites puncions.
• La micropigmentació fa servir la mateixa tècnica a fi d'embellir llavis, celles, ulls i arèola mamària o de dissimular cicatrius i cremades.
Cal tenir present que aquests canvis estètics no estan lliures d'alguns riscos.
Per exemple, segur que coneixeu persones a qui se'ls hi ha infectat un pírcing.
De fet, les infeccions són el risc més comú i més important que pot sorgir a la decoració corporal.
També poden aparèixer al·lèrgies pels materials utilitzats o problemes de cicatrització.
Per això, cal que abans de prendre la decisió busquem un establiment autoritzat, ja que garanteix que el material estigui desinfectat, que les agulles i tintes siguin d'un sol ús... i on les persones que s'hi dediquen tinguin la formació adient.
Per exemple, cal saber que la pell s'ha de netejar i desinfectar abans de perforar-la, i la tatuadora s'ha de rentar bé les mans i posar-se guants.
Pírcings, tatuatges i micropigmentacions
Explicació de qui té dret a que li siguin convalidats els mòduls formatius MF1867_2 i MF1868_2, és a dir, 90 hores del total de 290 hores que té la formació teòrica del curs de Director/a d'activitats d'educació en el lleure infantil i juvenil.
En aquest document s'especifica quines persones poden exercir de director/a de pràctiques dels cursos de monitor/a i de director/a regulats per la DGJ.
Aquests són els documents tipus que s'ha d'omplir i signar per tal de formalitzar l'acord entre l'Escola d'Educadors en el Lleure, el Centre de Pràctiques, la persona que dirigeix les pràctiques i l'alumne per a la realització de les pràctiques.
Està prevista a l'Ordre BSF/192/2015, Article 3.7 Fitxa Individual de Pràctiques.
Aquests són els models oficials que han de fer servir les persones que dirigeixen les pràctiques per a fer l'avaluació oficial dels alumnes que han fet pràctiques de monitor/a.
Aquests són els models oficials que han de fer servir les persones que dirigeixen les pràctiques per a fer l'avaluació oficial dels alumnes que han fet pràctiques de director/a.
S'explica l'argumentari tècnic i el procediment i documentació a aportar.
Aquests són els formularis oficials per a fer la sol·licitud corresponent, que caldrà lliurar, junt amb la resta de la documentació, a l'escola on es cursi o s'hagi cursat la formació de monitor/a o de director/a.
Per ajudar a l'aplicació pràctica de la normativa sobre contingut dels cursos de monitor/a i de director/a d'EduLleure, la Direcció General de Joventut posa a disposició de les escoles reconegudes per impartir aquesta formació una guia per a l'organització dels cursos de monitor/a i director/a d'activitats d'educació en el lleure infantil i juvenil.
Per a més informació, dubtes i aclariments: [EMAIL]
El Consell Assessor de Formació en l'Educació en el Lleure de la Direcció General de Joventut, CAFELL es va crear segons l'Ordre PRE/367/2003, d'1 de setembre i modificat a l'Ordre PRE/204/2006.
L'objecte del CAFELL és assessorar en matèria de formació en el lleure i ser un pont de relació i de contacte periòdic entre la Direcció General de Joventut i les escoles d'educadors en el lleure infantil i juvenil de Catalunya.
a) Ser l'òrgan consultiu de la Direcció General de Joventut en relació amb la formació de les escoles d'educadors en el lleure infantil i juvenil.
b) Proposar la creació de subcomissions i grups de treball per tractar aspectes especialitzats.
c) Proposar temes de formació per als professors de les escoles d'educadors en el lleure infantil i juvenil.
d) Detectar necessitats i problemes que puguin tenir les escoles en el funcionament diari.
e) Ser un espai d'intercanvi de necessitats i interessos de les escoles.
Les escoles de formació d'educadors/es en el lleure volem donar a conèixer algunes reflexions al voltant de la nostra tasca i de l'educació en el lleure.
Aquest document es va realitzar per ser presentat a la Comissió d'Estudi de l'Educació en el Lleure.
L'Associació de Celíacs i Sensibles al Gluten ha elaborat una guia adreçada a les persones que pateixen aquesta malaltia per tal que puguin gaudir de les vacances i els viatges com qualsevol altra persona.
Llicència CC0 - Kurious - (Pixabay)
La vida de les persones celíaques no és gens fàcil.
Un acte tan rutinari i també plaent com és el d'alimentar-se, és per aquest col·lectiu un Sudoku que han de resoldre cada dia.
I sortir de vacances els comporta moltes complicacions.
Aquesta guia és una eina molt útil a l'hora de planificar les vacances, ja que ofereix tot tipus de consells i recomanacions.
Els continguts són aplicables per a viatges a qualsevol lloc del món.
L'objectiu de la publicació és llançar el missatge optimista que cap celíac ha de quedar-se a casa pel simple fet de ser celíac, ja que seguint certes recomanacions poden gaudir de les vacances com qualsevol altra persona.
La guia inclou diversos consells sobre com organitzar un viatge, segons el tipus de transport; informació sobre plats sense gluten en funció del tipus de menjar (asiàtica, hindú, índia, mexicana, japonesa...); consells per triar restaurant; informació sobre hotels, bars, parcs temàtics, estacions d'esquí, llocs turístics etc.
La guia també inclou una carta explicant en quins aliments es troba el gluten traduïda a 13 idiomes.
El/la viatger/a pot mostrar la carta als restaurants o bars del seu país de destinació si no té prou coneixement de l'idioma local.
D'altra banda, també ofereix informació concreta sobre les opcions sense gluten que es poden trobar en diversos mitjans de transport com avions, vaixells, trens o carretera (a l'Estat espanyol).
Per completar la guia, tens un llistat amb cadenes hoteleres i hotels que disposen d'opcions sense gluten.
Per a viatges a Catalunya o la resta de l'Estat, la guia inclou un llistat de plats, postres i tapes sense gluten que es poden trobar en gairebé qualsevol establiment.
La guia ofereix un altre tipus de consells més pràctics com incloure l'informe mèdic que acrediti la malaltia celíaca o portar sempre provisions.
Els socis de l'Associació reben directament la guia als seus domicilis.
Encara que no en siguis soci/a, també pots contactar amb l'Associació i te la enviaran a casa.
L'Associació és una entitat privada sense ànim de lucre que té l'objectiu de millorar la qualitat de vida i la integració de les persones afectades per algunes de les patologies associades al consum d'aliments que contenen gluten.
Mar Arbonés i Garcia, vocal de l'escola CET10
Marina Civit i Sanahuja, vocal de l'Escola EFA
Catalina Parpal i Piza, vocal de Minyons Escoltes i Guies de Catalunya
Dídac Olivella i Trias vocal de la Fundació Pere Tarrés
Carles Corbalan i Comas / Dídac Olivella i Trias vocals de la Fundació Pere Tarrés
Marta Cots i Sastre / Catalina Parpal i Piza vocals de Minyons Escoltes i Guies de Catalunya
Ricard Gallego i Sandoval / Estrella Segura i López vocals de l'Escola de l'Esplai de Tarragona
Gerard Sans i Malgrat, vocal de l'Escola de l'Esplai de Lleida
Ricard Gallego i Sandoval, vocal de l'Escola de l'Esplai de Tarragona
Gemma Marco i Latres, vocal de la Fundació Pere Tarrés
Jordi Iglesia i Mateo, vocal de l'Escola Empordà
Sònia Fuentes i Trillas, vocal de l'Escola Forca
Jana Alentorn i Lahoz, vocal de l'Escola Lliure el Sol
Jordi Rodilla i Gómez, vocal de l'Escola Educa
Sònia Fuentes Trillas, vocal de l'Escola Forca
Laura Estanyol Vicens, vocal de l'Escola de l'Esplai de Girona
Glòria Esteve Panella, vocal de l'Escola de l'Esplai de Girona
Anna Arrufat i Ribas vocal de la Fundació Pere Tarrés – Escola de l'Esplai
Ada Cervera i Gil, vocal de Minyons Escoltes i Guies de Catalunya
Lluís Coromines Garcia, vocal de l'Escola Lliure el Sol
Ignasi Muncunill i Roca, vocal de l'Escola CAE, Formació i Serveis Socioculturals
Concepció Sola, vocal d'EFA Escola de formació d'ACELLEC
Ada Cervera Gil de Minyons Escoltes i Guies de Catalunya
Maria Elias Navarro de la Fundació Pere Tarrés – Escola de l'Esplai
Meritxell Pascual Esteller del Centre d'Estudis de l'Esplai
Ignasi Muncunill Roca de l'Escola CAE, Formació i Serveis Socioculturals
Jordi Iglesias Mateo de l'Escola Empordà
Sergi Contreras Mota de l'Escola Lliure el Sol
Maria Elias de la Fundació Pere Tarrés – Escola de l'Esplai
Sergi Contreras de l'Escola Lliure el Sol
Conxi Solà d'EFA Escola de formació d'ACELLEC
Meritxell Pascual del Centre d'Estudis de l'Esplai
Miquel Àngel Alabart de l'Escola de Formació de Minyons Escoltes i Guies de Catalunya
Albert Riu de l'Escola de l'Esplai de Lleida
Marta Simon/Maria Solés de l'Escola de l'Esplai de Girona
Rosa Porquet/Ignasi Muncunill de l'Escola CAE, Formació i Serveis Socioculturals
Carme Donaire/M. Teresa Subirana de l'Escola Lliure el Sol
Josep M. Villena/Carlota Ramos de l'Escola Traç, Escola d'Educadors en el Temps Lliure
Núria Ortiz/Anna Ibars de l'Escola EDUCA, Escola de Professions Educatives Socials i Culturals
Ja fa anys que els autors impartim classes destinades a professionals del lleure educatiu i hem vingut recopilant tot un seguit de preguntes que els/les alumnes ens han fet de forma repetitiva curs darrere curs.
D'aquí neix aquest projecte que teniu a les vostres mans, que amb el títol de "Preguntes i respostes del lleure educatiu" recull, si no totes, moltes d'aquestes preguntes a les que hem intentat donar resposta des de la nostra pròpia visió i amb un estil propi.
El fil conductor ha estat el que anomenem Model Integral del Lleure Educatiu que com a tal vam publicar per primera vegada el 25 d'octubre de l'any 2005.
Aquest model que intenta oferir de forma integrada tots aquells aspectes que els/les professionals hem de tenir en compte a l'hora d'organitzar i tirar endavant qualsevol activitat de lleure educatiu, sorgeix de la necessitat de donar als/les nostres alumnes aquesta visió global, ja que sovint en iniciar un curs solen tenir una visió esbiaixada de la tasca d'un educador/a en el lleure.
El format que us presentem en forma de preguntes i respostes, malgrat que les hem disposat dins dels sis grans capítols del Model Integral del Lleure, tenen autonomia pròpia i en la seva pràctica totalitat es poden llegir independentment les unes de les altres, si bé moltes siguin complementàries entre elles.
Això permet que aquesta eina de reflexió la puguem fer llegint en l'ordre proposat o en el que a nosaltres ens vingui de gust i per facilitar-hi l'accés les hem detallat totes elles en l'índex.
Els autors amb tot això hem pretès aportar una visió global de la tasca de l'educador/a en el lleure i si amb aquest treball us hem induït a una reflexió crítica sobre el lleure educatiu, ens donem per satisfets.
Comencem l'estiu plens/nes de noves expectatives, disposats a desconnectar de les obligacions que ens lliguen durant l'any.
Ens deixem anar una mica per netejar la nostra ment i gaudir d'un estiu ple de sensacions, d'experiències noves i, potser, lligar.
Deu ser cosa del mar, el sol tòrrid, la brisa marina o el vent de la muntanya, quelcom màgic que dispara les feromones i ens provoquen un tsunami hormonal molt difícil d'aturar.
Màgia que ens fa sentir més guapos/es, més atractius/ves, més desinhibits/des i que ens hipnotitza amb una predisposició col·lectiva a l'art de la seducció o, dit d'una forma més planera: lligar.
És a l'estiu quan acostumem a conèixer més gent de forma presencial que via xarxes socials i quan la física i la química convergeixen amb més intensitat.
Qui sap el que l'estiu ens té reservat?
Per a molts pot ser molt generós i a d'altres pot regalar-los l'excitant i màgica "primera vegada".
Hi haurà oportunitats per a tothom en 90 i escaig dies i nits bojos d'estiu: a les platges, a la disco, a les festes, a les encisadores terrasses... llocs i moments que viurem com si fossin l'últim dia o nit de la nostra vida, però cal viure'ls i gaudir-los amb seny, perquè l'endemà la vida continua.
Les últimes dades sobre l'augment de la Sida i altres malalties de transmissió sexual indiquen una certa relaxació en els nostres hàbits sexuals.
Dels 4.000 nous casos de Sida detectats cada any a l'Estat espanyol, quasi un terç són joves d'entre 20 i 29 anys i la majoria de contagis es produeixen per via sexual.
El col·lectiu homosexual masculí és el que presenta un major augment de contagis.
D'altra banda, malalties de transmissió sexual com la clamídia, la gonorrea o la sífilis també estan experimentant un creixement preocupant, i se n'han detectat casos fins i tot en menors de 15 anys.
A Catalunya, un 12% dels adolescents tenen la seva primera relació sexual abans dels 15 anys i és molt preocupant que un 40% dels joves catalans d'entre 16 i 25 anys no utilitzin el preservatiu.
Els embarassos de menors de 15 anys també han experimentat un augment.
No ens enganyem, moltes de les relacions sexo-afectives que s'originen a l'estiu són de caràcter ocasional o esporàdic i amb persones desconegudes.
En alguns casos alguns/nes joves poden tenir diverses relacions d'aquest tipus al llarg d'un mateix estiu.
No caiguis en el parany que això no va amb tu, i no creguis que a tu no et pot passar.
El sexe no és dolent, tot el contrari, però cal evitar les conductes de risc.
Porteu un preservatiu sempre a mà i en cas que no es porti, dir NO.
Dir NO a temps és dir SÍ al teu projecte de vida.
L'alcohol i les drogues són mals companys de viatge si volem mantenir el control de la situació i evitar cometre errades irreparables.
Per lligar no fan falta ni alcohol ni drogues.
Recordeu que la resta de mètodes anticonceptius (a banda del preservatiu) només protegeixen contra embarassos, però no us protegiran de contagis de les malalties de transmissió sexual.
Les titulacions que habiliten per exercir d'educador en el lleure són aquelles que compleixen els requisits establerts al Decret 267/2016, de 5 de juliol, de les activitats d'educació en el lleure en les quals participen menors de 18 anys.
Han d'estar expedides per la Generalitat de Catalunya o per l'organisme oficial corresponent de joventut, treball o educació d'una altra comunitat autònoma.
En cas de dubte, podeu fer la consulta a través de l'adreça electrònica diplomesmd.tsf.
El Curs de monitor/a d'activitats d'educació en el lleure infantil i juvenil és la formació que prepara l'alumnat per intervenir de manera educativa en activitats de lleure infantil i juvenil, i que el capacita per organitzar, dinamitzar i avaluar activitats de lleure infantil i juvenil en el marc de la programació general d'una organització, aplicant les tècniques específiques d'animació grupal, incidint explícitament en l'educació en valors i atenent les mesures bàsiques de seguretat i prevenció de riscos.
La durada mínima del curs és de 310 hores repartides de la manera següent: 150 hores d'etapa teòrica i 160 hores de pràctiques.
- Activitats d'educació en el lleure infantil i juvenil
El Curs de director/a d'activitats d'educació en el lleure infantil i juvenil és la formació que prepara l'alumnat per intervenir en tasques de coordinació d'equips en activitats de lleure infantil i juvenil, i que el capacita per planificar, organitzar, gestionar, dinamitzar i avaluar projectes de lleure educatiu dirigits a la infància i la joventut en tots els seus aspectes, i a representar-los internament i externament assumint la creació, el control i la dinamització dels equips de monitors.
La durada mínima del curs és de 410 hores, repartides de la manera següent: 290 hores d'etapa teòrica i 120 hores de pràctiques.
- Planificació, organització, gestió i avaluació de projectes educatius en el lleure infantil i juvenil
- Coordinació i dinamització de l'equip de monitors i monitores
Per obtenir aquests diplomes has d'haver superat el curs de monitor/a i/o el curs de director/a, que pots realitzar a qualsevol de les escoles d'educadors en el lleure autoritzades per la Direcció General de Joventut.
Per poder fer aquests dos cursos l'alumne/a ha de tenir 18 anys complerts.
La possessió d'aquests diplomes autoritza a exercir la funció corresponent: Monitor/a i/o director/a en colònies, campaments, rutes, camps de treball, etc.
Si vols, pots consultar l'oferta de cursos de monitors/ores i directors/res d'educació en el lleure en el cercador.
L'oferta de cursos d'empreses privades és immensa i inabastable.
En aquesta pàgina trobaràs alguns enllaços a les pàgines web més representatives del sector.
Si et vols estalviar sorpreses desagradables, abans de pagar cap curs informa't bé de l'experiència i l'acreditació de qui l'ofereix, com també de tots els aspectes econòmics i de contractació: durada, calendari, anul·lació, forma de pagament, etc. Si tens cap dubte, adreça't a l' Agència Catalana del Consum.
Acadèmia i escola superior d'adults especialitzada en Formació Professional, formació en vigilància privada, oposicions i proves d'accés a diferents branques formatives.
Cursos gratuïts en línia d'idiomes, informàtica, empresa, autoajuda, pintura i manualitats, entre d'altres.
Àmplia oferta de cursos presencials, semipresencials, a distància i en línia.
Ampli ventall de cursos sobre diferentes matèries i disciplines.
Cercador de cursos en el qual pots trobar formació segons el nom de la matèria que t'interessa, el lloc i la modalitat (presencial, semipresencial, a distància, etc).
Portal amb milers d'opcions formatives: màsters, graus, FP i cursos en matèries diverses.
Has pensat en fer de les teves habilitats o els teus interessos alguna cosa més que un simple entreteniment?
No t'agradaria dedicar el temps lliure a aprofundir, formar-te i especialitzar-te en alguna de les teves aficions?
Moltes entitats, públiques i privades, lucratives i sense ànim de lucre, organitzen cursos, cursets i tallers de tot tipus i en tots els àmbits: fotografia, vídeo, excursionisme, esports, decoració, bricolatge, aeromodelisme, còmics, internet, informàtica, música, cuina, jardineria, tast de vins, teatre, ioga, literatura, dansa....
Segur que hi ha un curs per a tu.
L'oferta de cursos d'empreses privades i particulars és immensa i inabastable.
T'oferim enllaços a alguns cercadors de cursos que et poden orientar en la cerca.